༄༅།  ། བདུད་རྩི་ལྔ་མཆོད་བཞུགས།  ། ༄༅།  ། ཨོཾ་སྭ་སྟི་སིདྡྷཾ།  བླ་མ་དམ་པའི་ཞབས་ལ་ཕྱག་འཚལ་ལོ། ། དགྲ་བགེགས་རྣམས་ནི་ཐམས་ཅད་ཀྱི།  ། རཀྟའི་རྒྱ་མཚོ་རབ་བསྐྱིལ་བ།  ། ལྦུ་བའི་ཕྲེང་བ་འཁྲིགས་པ་ཡི། ། ཨརྒྷཾ་མཆོག་གི་མཆོད་པ་འདི། ། དཔལ་ལྡན་མ་ཧཱ་ཀཱ་ལ་དང་༑ ༑ འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ལི་དེ་ཝཱི་ཡེ།  མ་ཧཱ་རཀྟ་ས་མུ་དྲ་ཨརྒྷཾ་པྲ་ཏཱིཙྪ་སྭཱ་ཧཱ།  དགྲ་བགེགས་རྣམས་ཀྱིས་མིག་དང་ནི།  ། རྣ་བ་དང་ནི་དེ་བཞིན་སྣ།  ། ལྕེ་དང་ཙིཏྟ་ཡང་དག་ལྡན།  ། དབང་པོ་ལྔ་ཡི་མེ་ཏོག་འདི།  ། དཔལ་ལྡན་མ་ཧཱ་ཀཱ་ལ་དང་།  ། འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ་མ་ཧཱ་ཀཱ་ལཱྀ་དེ་ཝཱི་ཡེ།  པཉྩ་ཨིནྡྲ་གུ་ཧྱ་པུཥྤེ་ཨཱཿཧཱུྃ།  དགྲ་བགེགས་རྣམས་ཀྱི་ཚིལ་ཆེན་པོ།  ། བདུད་རྩི་ལྔ་དང་ཡང་དག་ལྡན། །  བྱིན་ཟ་ཆེན་པོར་བསྲེགས་པ་ཡི།  ། བདུག་པའི་སྤྲིན་གྱི་མཆོད་པ་འདི།  ། དཔལ་ལྡན་མ་ཧཱ་ཀཱ་ལ་དང་།  ། འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ(《¡¶ལུ》¡ཡེ)།  མ་ཧཱ་ཀཱ་ལཱི་དེ་ཝཱི་ཡེ།  མ་ཧཱ་མེ་ད་གུ་ཧྱ་དྷུ་པེ་ཨཱཿཧཱུྃ།  དགྲ་བགེགས་རྣམས་ཀྱི་སྦྲང་ཆེན་པོ།  ། སྲ་བའི་རས་ཀྱི་སྡོང་བུར་བཅས།  ། ཡི་དྭགས་མེ་ཡིས་སྦར་བ་ཡི།  ། སྣང་གསལ་མཆོག་གི་མཆོད་པ་འདི། ། དཔལ་ལྡན་མ་ཧཱ་ཀཱ་ལ་དང་༑ ༑ འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ལཱི་དེ་ཝཱི་ཡེ།  མ་ཧཱ་མ་དྷུ་ར་གུ་ཧྱ་ཨཱ་ལོ་ཀེ་ཨཱཿཧཱུྃ།  དགྲ་བགེགས་རྣམས་ཀྱི་ཁྲག་དང་ཞག། བདུད་རྩི་ལྔ་ཡིས་ཡང་དག་སྦགས། ། ནུས་པ་མཆོག་དང་རབ་ལྡན་པ༑ ༑ རབ་ཏུ་སྦྱར་བའི་དྲི་མཆོག་འདི། ། དཔལ་ལྡན་མ་ཧཱ་ཀཱ་ལ་དང་།  ། འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ལཱི་དེ་ཝཱི་ཡེ༑  མ་ཧཱ་བ་ས་རུ་དྷི་ར་གུ་ཧྱ་གནྡྷེ་ཨཱཿཧཱུྃ།  དགྲ་བགེགས་རྣམས་ཀྱི་ཤ་རུས་ཀྱི།  ། བཟའ་བ་ཁྲག་གི་བཏུང་བ་ལྡན།  ། རི་རབ་རྒྱ་མཚོར་མཉམ་པ་ཡི།  ། རོ་བརྒྱ་ལྡན་པའི་མཆོད་པ་འདི། ། དཔལ་ལྡན་མ་ཧཱ་ཀཱ་ལ་དང་།  ། འདོད་ཁམས་དབང་ཕྱུག་མ་ལ་འབུལ། ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ལཱི་དེ་ཝཱི་ཡེ།  མ་ཧཱ་མཾ་ས་རཀྟ།  བྷུཉྫ་ཐ།  པི་པ་ཐ་ཨཱཿཧཱུྃ།  དྲིལ་བུ་དམ་ཚིག་སྐུལ་བའི་སྒྲ།  ། རྔ་ཆེན་ཀུན་ནས་བརྗིད་པའི་སྒྲ། ། དུང་ཆེན་གླིང་བུ་སྙན་པའི་སྒྲ།  ། ཅང་ཏེའུ་ཕྲིན་ལས་སྐུལ་བའི་སྒྲ༑ ༑ གསང་བའི་རྔཻའུ་ཆུང་དབང་སྡུད་སྒྲ།  ། སྣ་ཚོགས་རོལ་མོ་མཆོད་པའི་སྒྲ།  ། འཇིགས་བྱེད་ཆེན་པོ་མཉེས་བྱེད་པའི།  ། ཟབ་བརྗིད་སྙན་པའི་སྒྲ་དབྱངས་འདི།  ། དཔལ་ལྡན་མ་ཧཱ་ཀཱ་ལ་དང་།  ། འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ལཱི་དེ་ཝཱི་ཡེ་ཤབྡ་པཱུ་ཛི་ཏེ་ཨཱཿཧཱུྃ།  གཡང་གཞིའི་བླ་རེ་ནམ་མཁའི་རྒྱན། ། རྒྱུ་རློན་ལྡ་ལྡི་བར་སྣང་རྒྱན། ། ཀེང་རུས་ཕྲེང་བ་ས་གཞིའི་རྒྱན༑ ༑ ཕྱག་རྒྱ་རྣམ་དྲུག་སྐུ་ཡི་རྒྱན།  ། འཇིགས་བྱེད་ཆེན་པོ་མཉེས་བྱེད་པའི།  ། བླ་ན་མེད་པའི་མཆོད་པ་འདི།  ། དཔལ་ལྡན་མ་ཧཱ་ཀཱ་ལ་དང་། ། འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ལཱི་དེ་ཝཱི་ཡེ།  གུ་ཧྱ་ཨཱ་ལཾ་ཀྲྀ་ཏ་པཱུ་ཛི་ཏེ་ཨཱཿཧཱུྃ།  མྱོས་བྱེད་སྟོང་གི་བཅུད་བསྡུས་པ།  ། ལྕགས་ཀྱུ་ལྔ་དང་ཡང་དག་ལྡན།  ། བདུད་རྩི་ལྔ་དང་རབ་སྦྱར་ཏེ།  ། ཡེ་ཤེས་ལྔ་ཡིས་བྱིན་རླབས་པ།  ཁ་དོག་དྲི་རོ་ནུས་པར་ལྡན།  ། དངོས་གྲུབ་པདྨོ་འབྱུང་བའི་གནས།  ། མཁའ་འགྲོ་ངང་པ་འདུ་བའི་གཞི།  ། གསང་བ་བདུད་རྩིའི་རྒྱ་མཚོ་འདི།  ། དཔལ་ལྡན་མ་ཧཱ་ཀཱ་ལ་དང་།  ། འདོད་ཁམས་དབང་ཕྱུག་མ་ལ་འབུལ།  ། དམ་ཚིག་དབང་གིས་བཞེས་ནས་ཀྱང་།  ། བཅོལ་པའི་ཕྲིན་ལས་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ(《¡¶ཞ》¡《¡¶ལུ》¡ཡེ)།  མ་ཧཱ་ཀཱ་ལཱི་དེ་ཝཱི་ཡེ།  གུ་ཧྱ་ཨ་མྲྀ་ཏ་ས་མུ་དྲ་པཱུ་ཛི་ཏེ་ཨཱ་ཧཱུྃ།  ། དགྲ་བགེགས་རྣམས་ཀྱི་ཤ་དང་ཁྲག། སྒྲོན་མ་ལྔ་དང་བདུད་རྩི་ལྔ། ། བཟའ་དང་བཏུང་བ་སྣ་ཚོགས་བཅས།  ། སྣ་ཚོགས་རྒྱན་གྱིས་མཛེས་བྱས་པ།  ། ཏིང་འཛིན་སྔགས་དང་ཕྱག་རྒྱ་ཡིས།  ། བཞེད་རྒུ་འབྱུང་བའི་རྒྱ་མཚོར་ནི།  ། མངོན་པར་བྱིན་གྱིས་བརླབས་ནས་ཀྱང་།  ། དམ་ཚིག་བཞིན་དུ་བདག་འབུལ་གྱིས།  ། ཐུགས་དམ་བཞིན་དུ་བཞེས་མཛོད་ལ།  ། དམ་བཅས་བཞིན་དུ་རྗེས་དགོངས་ནས།  ། རྣལ་འབྱོར་བདག་གིས་བཅོལ་པ་ཡི།  ། ལས་རྣམས་ཐམས་ཅད་གྲུབ་པར་མཛོད།  ། ཨོཾ་ཤྲཱི་མ་ཧཱ་ཀཱ་ལཱ་ཡ།  མ་ཧཱ་ཀཱ་ཝཱི་དེ་ཝཱི་ཡེ།  མ་ཧཱ་པཉྩ་མཾ་ས།  མ་ཧཱ་པཉྩ་ཨ་མྲྀ་ཏ་བ་ལིནྟ་པཱུ་ཛི་ཏཻ་ཨཱཿཧཱུྃ།  རྡོ་རྗེ་རྒྱལ་པོ་རབ་ཁྲོས་པའི།  ཁྲོ་བོའི་ཁྲོ་བོ་མཉེས་བྱེད་པ། །  གསང་བའི་མཆོད་གཏོར་རིམ་པ་འདི།  ། རྡོ་རྗེ་འཛིན་པ་འཕགས་པས་སྦྱར། ། ། །